OzLabs/hebrew-wiki-articles huggingface dataset:
אייר טראנסט

[[איירבוס A330-200 של החברה]]
בואינג 727-233-Adv של אייר טראנסט בשנת 1993]]
[[לוקהיד L-1011 של החברה בשנת 1995]]
אייר טראנסט (באנגלית: Air Transat) היא חברת שכר קנדית, שבסיסה ממוקם בנמל התעופה פייר אליוט טרודו, מונטריאול, קנדה. אייר טראנסט דורגה בסקר חברות התעופה העולמי בדרגה של 3 כוכבים והיא אחת מחברות השכר הטובות בעולם.

==תולדות החברה==
אייר טראנסט הוקמה בהתחלה בשם "קוויבקאייר", בשנת 1986 באמצעות חברת תיירות קנדית בשם Transat A.T, שהייתה אז חברת תיירות מצליחה ברחבי קנדה. הטיסה הבינלאומית הראשונה התקיימה ב-14 בנובמבר 1987 בנתיב מונטריאול - אקפולקו.

בשנת 2001 מטוס מדגם איירבוס A330 בעת טיסה מטורונטו לליסבון ביצע נחיתת חירום בשדה התעופה ליז'ס (Lajes) שבטרסיירה, האיים האזוריים, לאחר שמנועיו כבו במהלך הטיסה באמצע האוקיינוס האטלנטי, טיסה זו ביצעה את הדאייה הארוכה ביותר של מטוס נוסעים.

==צי המטוסים==
צי המטוסים של החברה נכון למאי 2019:

{| class="toccolours" border="1" cellpadding="3" style="border-collapse:collapse;text-align:center "
|- style="color:white;background:#000066;"
! rowspan="2" style="width:150px;" | כלי טיס
! rowspan="2" style="width:50px;" | בצי
! rowspan="2" style="width:50px;" | בהזמנה
! colspan="3" class="unsortable" | נוסעים
! rowspan="2" style="width:190px;" | הערות
|- style="color:white;background:#000066;"
! style="width:40px;" | <abbr title="מחלקת עסקים">C</abbr>
! style="width:40px;" | <abbr title="מחלקת תיירים">Y</abbr>
! style="width:40px;" | סה"כ
|-
|איירבוס A310-300
|7
|—
|12
|238
|250
|יוחלף על ידי איירבוס A321LR.
|-
|איירבוס A321-200
|5
|—
|8
|182
|190
|
|-
|איירבוס A321neo LR
|1
|14
|12
|187
|199
|יתקבלו החל משנת 2019.
|-
|איירבוס A321neo
|—
|2
|12
|187
|199
|יתקבלו החל משנת 2019.
|-
|איירבוס A330-200
|14
|—
|12
|333
|345
|
|-
|איירבוס A330-300
|4
|—
|12
|363
|375
|
|-
|בואינג 737-700
|1
|—
|4
|144
|148
|
|-
|בואינג 737-800
|7
|—
|10
|179
|189
|
|-
!סה"כ
!39
!16
!colspan=4|
|}

===צי המטוסים הקודם===
מטוסים ששירתו בעבר בצי החברה:
* בואינג 727-200
* בואינג 737-400
* בואינג 757-200
* לוקהיד L-1011

==פעילות החברה בישראל==
החברה החלה להפעיל שתי טיסות שבועיות בין מונטריאול לנמל התעופה בן-גוריון החל מ-19 ביוני 2017 באמצעות מטוס מדגם איירבוס A330-300, נכון ליוני 2017 זה הקו הארוך ביותר של החברה. בדצמבר 2018 הודיעה החברה על השהיית טיסותיה לישראל החל מקיץ 2019 משיקולים כלכליים.

==קישורים חיצוניים==

* 

* 

* 

==הערות שוליים==

קטגוריה:חברות תעופה קנדיות
רוגלך

רוגלך ומאפים ישראלים
רוגלך או רוגאלך או רוגעלך (מיידיש: "ראָגאַלעך"), הוא מאפה בצק שמרים מסוג לחמניות סהר בצורת שבלול אנכי דו-צדדי (דומה לקרואסון אבל בדרך כלל קטן יותר) הממולא בממרח שוקולד או קינמון. מקורו במטבח האשכנזי, והוא מאפה פופולרי בישראל.

== אטימולוגיה ==
לפי רוביק רוזנטל, שמו של המאפה נגזר מהמילה היידית "ראָג" (מפולנית: róg - קרן) - בצורת הקטנה - "ראָגאַלע", או ברבים - "ראָגאַלעך".

ייתכן שהמילה היידית נשאלה מהשפה הרוסית בה מאפה זהה ידוע בשם "רוגליק" (Рогалик) הנגזר גם הוא מהמילה "רוג" (рог) שפירושו "קרן".

== קישורים חיצוניים==

* 

==הערות שוליים==

קטגוריה:מוצרי בצק שמרים
קטגוריה:המטבח האשכנזי
קטגוריה:מילים וביטויים ביידיש
קטגוריה:מאפים ישראליים
עץ ספגטי

קטע מתוך המשדר המקורי המראה את קטיף הספגטי ב[[שווייץ]]
עֵץ סְפָּגֶטִי הוא עץ בדיוני, שדווח כמתיחה לקראת יום המתיחות באחד באפריל של שנת 1957 בבריטניה. זו הייתה אחת מן הפעמים הראשונות בהן נעשה שימוש בשידור טלוויזיה לצורך מתיחה באחד באפריל.

העץ הוזכר בדיווח בתוכנית התחקירים פנורמה של הרשת הבריטית BBC בשנת 1957, בו נמסר כי יבול הספגטי בטיצ'ינו שבשווייץ היה שופע במיוחד השנה, בעקבות חורף נוח וההיעלמות של מזיקי-הספגטי. המשדר הסביר כי הספגטי נקטף מעצי ספגטי, ואחר כך מונח לייבוש בשמש, ולווה בצילומים של קטיף במטעי ספגטי של משפחה שווייצרית. השדרן הסביר כי לקראת סוף חודש מרץ, ישנה ציפייה דרוכה לקראת הקטיף בכל רחבי אירופה, עקב חשש שקרה תפגע בספגטי ותקלקל את טעמו, וכי אורכן של כל אטריות הספגטי זהה, בזכות שנים של טיפוח זנים של עצי ספגטי. כל העובדות האלו הן בדויות, כמובן, משום שספגטי אינו גדל על עץ, אלא מיוצר מקמח חיטה.

הדיווח קיבל משנה אמינות בזכות העובדה שהשדרן הידוע ובעל התדמית המכובדת ריצ'רד דימבלבי העניק את קולו למשדר. באותה עת, שנות ה-50 של המאה ה-20, הפסטה לא הייתה מאכל נפוץ בבריטניה, ולכן בדיחה כזו יכלה להתקבל בציבור רחב ללא חשדות.

התוכנית שודרה באחד באפריל, וצפו בה כ-8 מיליון אנשים. משרדי ה-BBC זכו למאות שיחות טלפון בעקבות השידור, שביקשו לדעת כיצד ניתן להשיג את העץ. שנים אחרי המשדר המקורי, נעשה שימוש בעצי הספגטי בפרסומת למוצרי ספגטי בבריטניה.

== קישורים חיצוניים ==
* 
* [http://news.bbc.co.uk/olmedia/70000/video/_70980_aprilfool_vi.ram השידור המקורי], מאתר ה-BBC, בפורמט לנגן RealPlayer
* [http://news.bbc.co.uk/onthisday/hi/dates/stories/april/1/newsid_2819000/2819261.stm אותו השידור], באתר ה-BBC
* [http://news.bbc.co.uk/1/hi/england/southern_counties/3591687.stm מאמר על המתיחה] באתר BBC
* 

קטגוריה:מתיחות
קטגוריה:פולקלור
קטגוריה:הממלכה המאוחדת: תרבות
קטגוריה:BBC
קטגוריה:1957 בממלכה המאוחדת
קטגוריה:מוקומנטריה
קטגוריה:עצים בדיוניים
קטגוריה:בדיות עיתונאיות
קטגוריה:אחד באפריל
קטגוריה:ספגטי
אדולף גוטליב

אדולף גוטליב (אנגלית: Adolph Gottlieb; 14 במרץ 1903 – 4 במרץ 1974) היה צייר אקספרסיוניזם מופשט יהודי-אמריקאי.

== ביוגרפיה ==
גוטליב נולד בניו יורק להורים שהיגרו מאוסטרו-הונגריה. ב-1921 נרשם לסדרת הרצאות של רוברט הרלינג ב-Art Student Leage והחל ללמוד עיצוב ואמנות. הרלינג ייעץ לתלמידיו לצייר במהירות ולא להתעכב על הפרטים והתוצאה הייתה חופש במשיכת המכחול שהדגישו את המסה ולא את הקו. גוטליב הפנים את שיטתו של מורהו, בעיקר את אלמנט הציור הישיר על הבד (ללא סקיצות והכנה על הבד) שהפך למאפיין עקרוני אצל גוטליב. בשנת 1923 הפך מורה לאמנות. 

בשנות ה-40 של המאה ה-20 הושפע גוטליב מהתנועה הסוריאליסטית (בהשפעת ג'ורג'יו דה קיריקו). לשיטתם, באמצעות השימוש בחפצים מנותקי זהות המנותקים מהקשרם הטבעי ומונחים בחלל ריק ודמיוני היוצר מקום מסתורי המאפשר ניסוי וחקירה עצמית, נעשית חשיפה של דרכו של האדם לעצמו. לדידם, חשיפה זו יוצרת אווירה של חלום, וכהגדרתו של סלבדור דאלי: "פרנויה מבוקרת". בשנת 1950 הוא היה יוזם ומנסח של מכתב "הרגזנים".

תקופה זו הולידה אצל גוטליב את הפיקטוגרפים, מודול ציורי המתבסס על סמיכויות מוזרות ומבדיל בין דימויים לבין מציאות. באמצעות מודול זה ניסה גוטליב לעורר אצל הצופה תחושה קיומית ו"לספר" על עולם פנימי שעומד בפני עצמו. 

גוטליב הושפע מן הסוריאליזם אך נרתע מ"אחיזת העיניים" ומן הדיוק הסוריאליסטי שאפיין את ציוריהם של דאלי ואחרים. הפיקטוגרפים מאופיינים בגריד (רשת) המזכיר קופסאות. בפיקטוגרף מתקבל קונספט חדש ובו כל דימוי הוא סימן משתנה בעל אפשרויות קריאה שונות. השימוש בגריד מושפע מכמה מקורות ביניהם מן הציור הרנסאנסי (פאנלים של מזבחות דוגמת זה שבקפלת סקרובני שבפדובה, איטליה שם ישנו רצף סיפורי הנוצר מציורים ממסוגרים של חיי ישו), אולם בשונה מהכוונה הרנסאנסית ליצור רצף סיפורי, מבקש גוטליב להביע באמצעות הרשת סוג של דילמה, חידה. אין אפשרות לקרוא מיידית את היצירה כי לא ברור מה קטן ומה גדול, מה מקדימה ומה מאחור. במקביל, משמר הגריד את תפקיד הסדר והיציבות שמקנה פריסתו על גבי המשטח. הרשת יוצרת חללים שיכילו תכנים ממיתוסים ותרבויות פרימיטיביות או גילויים מדעיים, או ביומורפיים. גוטליב ניסה ליצור קשר עם המתבונן דרך הסמליות אולם לא היה סימבוליסט. 

הפיקטוגרפים היו חובקי כל ולמרות מגוון הנושאים בהם עסקו מקובל לראותן כסדרת עבודות המתכתבות בינן לבין עצמן. הפיקטוגרפים היוו גשר ושילוב בין הסוריאליזם לאקספרסיוניזם המופשט. גוטליב עסוק בקוטביות ובהנגדה (מה שיגיע לנקודת שיא בסדרת "ההתפוצצויות" שלו המתייחסת לפיצול הפנימי) ושואף מצד שני לאיחוד ושלמות. במשך 12 שנות עבודתו ניכר מעבר הדרגתי מן הראיה הפסימית של ניכור בתחילת שנות הארבעים לראיה אופטימית של שאיפה לאחדות בשנות החמישים.

==קישורים חיצוניים==

* 

קטגוריה:ניו יורק: אישים
קטגוריה:אמני אסכולת ניו יורק
קטגוריה:ציירים יהודים אמריקאים
קטגוריה:אמנים יהודים אמריקאים
קטגוריה:אמריקאים שנולדו ב-1903
קטגוריה:אמריקאים שנפטרו ב-1974
Xbox

Xbox היא קונסולת המשחקים הראשונה של מיקרוסופט אשר יצאה לשוק ב-15 בנובמבר 2001 בארצות הברית. בתערוכת E3 2005 הכריזה מיקרוסופט על ממשיכת דרכה של ה-Xbox המקורית, ה-Xbox 360, אשר הושקה ב-22 בנובמבר 2005. 

בין משחקיה המובילים של הקונסולה: סדרת Halo, משחק המכות Dead Or Alive, סדרת משחקי המרוצים Project Gotham ומשחק היריות ההומוריסטי Conker: Live and Reload.
בקר השליטה של ה-Xbox.

==היסטוריה==
קונסולת המשחקים מבוססת למעשה על מחשב אישי רגיל עם חומרה של מחשב אישי מודרני, מערכת הפעלה Windows בגרסה מיוחדת לקונסולה, ודיסק קשיח מובנה, וכן אפשרות לחיבור מקלדת ועכבר (מודל שבהמשך אומץ על ידי קונסולת פלייסטיישן 3 של סוני וכן קונסולות ההמשך שלה), פועל יוצא של רצון החברה המפתחת להגיע לשוק מוקדם ככל האפשר. על החלטה זו שילמה מיקרוסופט במחיר ייצור גבוה במיוחד והפסדים כבדים בשנים הראשונות. עם זאת, מטרת החברה הושגה במלואה: החברה הפכה לשם-דבר בתחום קונסולות המשחק, והצליחה אף להוריד את חברת נינטנדו הוותיקה (עם מכשיר ה"גיימקיוב"), ולהגיע את המקום השני בשוק הקונסולות העולמי, אחרי מכשיר הפלייסטיישן 2 של חברת סוני.

למרות החומרה החזקה של מכשירי ה-Xbox, הגרסה המקורית שהושקה ב-2001 מכרה כ-24 מיליון מכשירים בכל העולם בלבד ביחס למתחרה פלייסטיישן 2 של חברת סוני, שמכרה מעל 150 מיליון קונסולות. בשל כך החליטה מיקרוסופט ב-2005 להקדים את מתחרותיה ביצירת מכשיר הדור הבא, ולהשיק את קונסולת ההמשך שלה, ה-Xbox 360.

ב-15 באפריל 2010 נסגרו שרתי ה-Xbox Live בקונסולה.

== חומרה ==
ה-Xbox המקורי מכיל בתוכו: 
*מעבד אינטל Celeron 733MHz
*כרטיס מסך מתוצרת NVIDIA.
*כונן DVD
*דיסק קשיח 8GB או 10GB (גרסאות שונות - בהתאם לדגם המכשיר)
*כרטיס רשת במהירות של MB 10/100

== ראו גם ==
* Xbox 360
* Xbox One
*Xbox Series X/S

== קישורים חיצוניים ==

* 
* 
* 

== הערות שוליים ==

קטגוריה:קונסולות משחקים
קטגוריה:חומרה מבית מיקרוסופט
קטגוריה:מכשירים שהושקו ב-2001
דואר זבל

דואר זבל (באנגלית "spam", ספאם) היא הודעה הנשלחת באמצעים מגוונים לנמען בניגוד לרצונו ומהווה בכך מטרד. בסוף המאה העשרים, עם התרחבות השימוש בדואר אלקטרוני, משמש המושג "דואר זבל" בעיקר להתייחסות לדואר זבל אלקטרוני, אך המושג נוצר עוד קודם לכן בהקשר של דבר דואר מודפס, ומתייחס לכל דרכי העברת המסרים: דואר, פקס, טלפון, מסרון וכדומה.

== סוגי דואר זבל ==
קיימים מספר סוגים של דואר זבל, השונים האחד מן השני בצורת פעולתם, באופן ההתמודדות איתם ובהתייחסות החוק האוסר על שליחת ספאם אליהם:
* דואר זבל מודפס
* דואר זבל אלקטרוני, הכולל:
** הודעת דואר אלקטרוני
** מסרונים
** הודעה באחת מן התוכנות למסרים מיידים כגון וואטסצאפ
* הודעת דואר זבל הנשלחת בפקס
* שיחות ספאם

==דואר זבל מודפס ==
דואר זבל, במשמעות הפשוטה של מושג זה, הוא דבר דואר פרסומי (עשוי נייר) שהוכנס לתיבת הדואר של אדם. דואר זבל אינו ממוען לנמען מסוים, אלא מחולק בצורה שיטתית לכל תיבות הדואר בבניין מסוים או ברחוב מסוים. בדרך כלל דואר זבל אינו נשלח באמצעות הדואר, אלא מחולק על ידי מי שנשלח ספציפית למטרה זו. בדרך כלל דואר הזבל הוא עלון פרסומת. לעיתים, כדי להשיג לו תשומת לב רבה יותר, הוא מוכנס לתוך מעטפה, כך שידמה למכתב רגיל.

עיקר הבעיה בדואר זבל היא ההטרדה הגדולה שהוא גורם למקבליו. והצורך למיין את הדואר ולפנות לזבל את תוכן המכתבים והעלונים שדוורו לתיבת הדואר שלו למרות שלא היה לו בהם צורך, בעוד שלפרסום רגיל (בעיתון, בטלוויזיה ובשלטי פרסום) האדם יכול להימנע מלהתייחס, אם רצונו בכך.

חוק הספאם האוסר על שליחת דבר פרסומת לנמען שלא הביע את הסכמתו לכך אינו חל על דואר זבל מודפס.

עקב העליות הגבוהות בהדפסת והפצת דואר פרסומי מודפס ביחס לפרסומים אלקטרונים כדומת דואר אלקטרוני ומסרונים תופעת דואר זבל מודפס אינה שכיחה במיוחד.

===התמודדות עם דואר זבל===
על מנת להימנע מפרסום עלונים שמזהמים את הסביבה ופוגעים בדיירים החלו במאה ה-21 להשתמש במקומות ציבוריים ב"מסכי פרסום" דיגיטליים. כך, נתלים מסכים המחליפים את עלוני הפרסום בבנייני מגורים המציגים מידע אינטראקטיבי שמותאם ספציפית לאופי דיירי הבניין ומשולב בפרסומות המותאמות לדיירים. מסכים אלו, מאפשרים גם להפחית את זיהום הסביבה שנעשה על ידי חלוקת עלוני הפרסום שרובם נזרקים לפח, וכן מאפשרת לוועדי הבית להנגיש תוכן רלוונטי לדיירי הבניין

==דואר זבל אלקטרוני==

דוגמה לתיבת דואר אלקטרוני המלאה בספאם
השימוש במונח דואר זבל ושכיחות תופעת דואר הזבל קיימת כיום בעיקר בהקשר לדואר זבל אלקטרוני (באנגלית "spam") שהוא תוכן הנשלח לנמען בניגוד לרצונו באמצעים אלקטרונים בעיקר בדואר אלקטרוני אך גם בהודעות באחת מהאפלקציות למסריים מיידים כגון וואטצאפ, במסרונים, בשיחות טלפון אוטמטיות ובפקס.

בישראל ובמדינות נוספות החוק אוסר על שליחת דואר זבל באמצעים אלקטרוניים כדוגמת מייל או מסרונים, החוק האוסר זאת בישראל מכונה 'חוק הספאם' ובו אף נקבע פיצוי כספי ללא הוכחת נזק לנמען שקיבל 'דבר פרסומת' בלא שהסכים לכך.

כמו כן ספקיות הדואר וחברות האפלקציות למסריים מיידיים פועלות כל העת באמצעים מגוונים על מנת לנטר את דואר הזבל ולמנוע ממנו להטריד את המשתמשים.

==ראו גם==
* דואר זבל אלקטרוני
* שיחות ספאם
* דיוור אלקטרוני 

== הערות שוליים ==

קטגוריה:ספאם
קטגוריה:שיווק באינטרנט
משפחת הקיסרים

משפחת הקיסרים סרט דוקומנטרי צרפתי משנת 2005 העוקב אחרי להקת פינגווינים קיסריים באנטארקטיקה.

הסרט עוקב אחרי הלהקה במשך החורף ועוקב אחרי תהליך גידול הצאצאים בקור הקיצוני.

הסרט זכה בפרס אוסקר לסרט התיעודי הטוב ביותר של שנת 2005.

== דיבוב הדמויות ==
בגרסה הצרפתית, ה"דיבוב" הוא מנקודת מבטם של הפינגווינים, כאילו הפינגווינים הם אלו שמדברים. ישנו קול נשי המגלם את הנקבה, קול גברי את הזכרים וקול של ילד את הפינגווינים הצעירים. בגרסה האמריקאית, הקריינות היא יותר קונבנציונלית כאשר מורגן פרימן הוא הקריין.
הגרסה העברית מתבססת על זו הצרפתית, ואחד מה"מדובבים" של הפינגווינים בגרסה זו הוא אברי גלעד.

== קישורים חיצוניים ==
* 

קטגוריה:ערכים שבהם תבנית בריטניקה אינה מתאימה
קטגוריה:סרטי 2005
קטגוריה:סרטי טבע
קטגוריה:סרטים צרפתיים
קטגוריה:סרטים על פינגווינים
קטגוריה:זוכי אוסקר: הסרט התיעודי הטוב
קטגוריה:סרטי האחים וורנר
קפלן

קפלן הוא שם משפחה יהודי-אשכנזי. בנוסף, הוא שם משפחה גרמני וטורקי.
לשם היהודי שלושה מקורות:
#שיבוש שם המשפחה "כהן" ביידיש
#שיבוש השם "קופל" שהוא "יעקב" ביידיש
#סוג של כהן דת בשפות אירופאיות רבות
מקור שם המשפחה הגרמני קפלן הוא במילה המציינת סוג של "כומר" רומי-קתולי.
אצל הטורקים משמש גם כן כשם משפחה, שמשמעותו "טיגריס".

קטגוריה:שמות משפחה אשכנזיים
קטגוריה:שמות משפחה גרמניים
השערת אוילר

בתורת המספרים, המונח השערת אוילר מתייחס להכללה שהציע לאונרד אוילר עבור המשפט האחרון של פרמה. פרמה טען שאם <math>\ 2<n</math>, אז סכומן של שתי חזקות n-יות (של מספרים שלמים שאינם אפס) לעולם אינו יכול להיות חזקה n-ית. על כך כתב אוילר:
* "גאומטריקנים רבים סבורים שניתן להכליל את <טענתו של פרמה>. בדיוק כפי שאין שתי קוביות שסכומן או הפרשן הוא קובייה, ברור שלא ניתן להציג שלוש חזקות רביעיות שסכומן הוא חזקה רביעית, ושלפחות ארבע חזקות רביעיות דרושות כדי שסכומן יהיה חזקה רביעית (גם אם דוגמה כזו טרם ניתנה). באופן דומה, נראה שלא ניתן להציג ארבע חזקות חמישיות שסכומן הוא חזקה חמישית, וכך הלאה".

אוילר ידע, מן הסתם, שפרנסואה וייט מצא ב-1591 אינסוף פתרונות למשוואה <math>\ a^3+b^3+c^3=d^3</math>. עם זאת, להשערה לא ניתנה כל ראיה, והיא נותרה לא מוכרעת, עד שנת 1966. בשנת 1911 מצא R. Norrie את הדוגמה שאוילר חיפש, ובה ארבע חזקות רביעיות המצטרפות לחזקה רביעית: <math>\ 30^4+120^4+272^4+315^4=353^4</math>. רק ב-1966 נמצאה, בעזרת מחשב, דוגמה נגדית להשערה, בארבע חזקות חמישיות: <math>\ 27^5+84^5+110^5+133^5=144^5</math>. 

ב-1988 הראה נועם אלקיס (בעקבות עבודה של Demjanenko מ-1973), איך אפשר לבצע פרמטריזציה של המשוואה <math>\ x^4+y^4+z^4=1</math> כמשפחה של עקומים אליפטיים, והראה שמשפחה זו ישנם אינסוף עקומים בעלי דרגה חיובית; את הנקודות הרציונליות על עקום כזה אפשר לתרגם לפתרון בשלמים של המשוואה <math>\ A^4+B^4+C^4=D^4</math>. ניתוח זה אפשר לאלקיס למצוא את השוויון <math>\ 2682440^4 + 15365639^4 + 18796760^4 = 20615673^4</math>. חיפוש ממוחשב שאלקיס הנחה גילה באותו זמן גם את הפתרון הקטן ביותר: <math>\ 95800^4 + 217519^4 + 414560^4 = 422481^4</math>.

כהכללה נוספת של השערת אוילר, הוצע
שלמשוואה <math>\sum_{i=1}^{n} a_i^k = \sum_{j=1}^{m} b_j^k</math> אין פתרון כאשר <math>\ m+n\leq k</math>. 

== לקריאה נוספת ==

* [https://web.archive.org/web/20000925204858/http://www.glasgowg43.freeserve.co.uk/chapter1.htm השערת אוילר]
* [https://web.archive.org/web/20090829121724/http://www.geocities.com/titus_piezas/Timeline1.htm לוח זמנים של השערת אוילר ובעיות דומות]

==קישורים חיצוניים==
* 

== הערות שוליים ==

קטגוריה:תורת המספרים
קטגוריה:לאונרד אוילר
קטגוריה:השערות מתמטיות שהופרכו
שנונית חולות

שׁנונית חולות (שם מדעי: Acanthodactylus scutellatus) היא זוחל ממשפחת הלטאיים סוג שנונית. גודלה קטן, עד 21 ס"מ, כאשר אורך הזנב מהווה פחות משני שלישים. משקלה עד 10 גרם לרוב. ראשה מחודד בקדמתו. לשנונית החולות סימן היכר המייחד אותה משאר בני סוגה: מגיני הגחון שלה סדורים באלכסונים היוצאים ממרכז הגחון ונמשכים אחורה ולצדדים, לעומת המינים האחרים בסוגה אצלם מגיני הבטן מסודרים בשורות ישרות, שתי וערב.

משמעות השם המדעי של שנונית החולות (scutellatus) הוא "מכוסה קשקשים קטנים".

צבע שנונית החולות לרוב צהבהב, בהתאם לסביבה החולית בה היא חיה. לעיתים צבעה נוטה לגוון אפור או חום בהיר. על צבע רקע זה מפוזרים כתמים צרים וכהים, היוצרים דגם של רשת (ראו תמונה) הבולט יותר בזכרים. בשונה ממרבית מיני השנוניות הנפוצים בארץ, לא ניתן להבחין בפסי אורך אצל שנונית החולות. כמרבית המינים במשפחת הלטאיים, גם אצל שנונית חולות קיימים שינויי צבע פיזיולוגיים - בשעות החמות הגוונים בהירים יותר, בהשוואה לשעות הבוקר או אחר הצהריים בהן השנונית זקוקה לקרינת השמש על מנת לווסת את חום הגוף.

הזכר גדול מן הנקבה - ראשו ושורש זנבו עבים יותר.

הצעירים דומים בצבעם לבוגרים.

שנונית החולות שוכנת בישראל בחולות מערב הנגב ובחולות של דרום מישור החוף, בנוף של חולות נודדים ומיוצבים למחצה. בעבר הייתה נפוצה גם עד הרצליה ושפיים בצפון, אך העיור המתקדם בארץ, שגרם להשמדת בית גידולה, כנראה הביא לכך שאין עוד פרטים צפונה לחולות בת ים וחולון. באזורים בהם מצויה שנונית חולות, היא עשויה להיות בחפיפה עם מינים אחרים מהסוג שנונית. מדרום לנחל הירקון, קיימת חפיפה בתפוצת שנונית חולות עם המין שנונית השפלה (שם מדעי: Acanthodactylus schreiberi), ואנו עדים לחלוקה בין שני המינים ברמת תת-בתי הגידול שבשטח: שנונית חולות מאכלסת חולות נודדים ומיוצבים-למחצה, וככל שהחולות יותר מיוצבים (פחות נודדים) היא נעלמת ומחליפה אותה שנונית השפלה. בדרום מישור החוף, שני המינים הללו מהווים הלכה למעשה סמנים (אינדיקטורים) לרמת יציבות החולות, למשל במחקר ארוך-הטווח הנערך בשמורת חולות ניצנים. מחקר שנערך בעבר בחולות חולון מצא ששני המינים מסוגלים לחיות באותו אזור בזכות חלוקת משאבים שונה בכל מין, אשר מונעת תחרות ישירה בשנים בהן תנאי האקלים וכמות המזון ממוצעים; בשנת בצורת עלולה להיווצר תחרות ביניהם. בחולות מערב הנגב ובחולות צפון סיני, קיימת חפיפה באתרים רבים בין שנונית חולות לבין המין שנונית ארוכת-כף (שם מדעי: Acanthodactylus aegyptius), כאשר האחרונה מחליפה את שנונית חולות בבתי גידול של החולות הנודדים ביותר.

שנונית החולות פעילה ביום ומתחפרת בחול היטב. מחילותיה אינן עמוקות והיא שוכנת בהן בלילה ובקיץ בשעות החמות. כשהיא מגלה אויב היא רצה למחילה, בין אם היא שלה או לא.

עונת הרבייה של שנונית חולות מתחילה בסוף החורף. בתקופה זה הזכר שומר על נחלתו שמקיפה את מחילתו, תוך שהוא מחזר אחר נקבות ומנסה להזוודג עימן ובמקביל מגרש זכרים אחרים הנחשבים "פולשים" לנחלתו. הנקבה מטילה באביב 3-6 ביצים מוארכות, בעלות קליפה גמישה. הצעירים בוקעים בחודשי יוני ואוגוסט. אורכם לאחר הבקיעה הוא 7-8 ס"מ, והם שוקלים כ-0.5 גרם. בצפון סיני נתפסו צעירים בגודל זה גם באפריל.

== קריאה נוספת ==
* אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. , עמודים: 106-108, 278

==קישורים חיצוניים==

== הערות שוליים ==

קטגוריה:בעלי חיים שתוארו ב-1827
קטגוריה:טקסונים שתוארו בידי ז'אן ויקטור אודואן
קטגוריה:ארץ ישראל: לטאיים
קטגוריה:שנוניות
קטגוריה:ניז'ר: זוחלים
קטגוריה:הסהרה: בעלי חיים
הממלכה המאוחדת (אפקוט)

מבנה בסגנון [[בית טיודור המזכיר את ארמון המפטון קורט.]] 
קוטג' אנגלי טיפוסי]]

הממלכה המאוחדת הוא ביתן באזור "תצוגת העולם" של פארק השעשועים אפקוט באתר הנופש דיסניוורלד שבפלורידה, הבא להציג למבקר את תרבותה של הממלכה המאוחדת.
== היסטוריה ==
הביתן נפתח עם הקמת הפארק, ב-1 באוקטובר 1982. 

ביתן הממלכה המאוחדת נבנה על מנת להציג מספר רב של סגנונות ארכיטקטוניים שונים. כל מבנה ומבנה מציג סגנון ארכיטקטוני שונה תוך יצירת קולז' ארכיטקטוני שלא ניתן למצוא כמוהו בממלכה המאוחדת עצמה. מרבית המבנים נבנו בסגנון כפרי, ובהתאם גינות הבתים כוללת צמחייה האופיינית לאזור הכפר באנגליה. אחד המבנים בנוי בסגנון טיודור המזכיר את ארמון המפטון קורט (בעיקר בשל הארובות המסולסלות האופייניות), ובהתאם נבנה בסמוך לו גן מבוך אופייני. אחד המבנים בנוי בסגנון עירוני, ובסמוך לו מצוי פארק האופייני לפארקים העירוניים של לונדון. מבין המבנים הבנויים בסגנון כפרי ניתן לראות רחוב ראשי של כפר (שורת קוטג'ים) וכן מבני קוטג' האופייניים לאזורי דרום אנגליה (ובייחוד לאזור הקוטסוולדס).

במבנים מספר חנויות המוכרות מוצרים המזוהים עם הממלכה המאוחדת (בעיקר מוצרי מזון - תה ומיני מאפים, וכן צעצועים ומוצרים המזוהים עם להקת הביטלס).

בביתן מופיעה הלהקה - "The British Invasion" המחקה את להקת הביטלס. כמו כן בביתן מסעדות המגישות מזון בריטי טיפוסי: פיש אנד צ'יפס, וסוגי בירה.

==תמונות==
<Gallery>
EpcotUKBuliding.JPG|רחוב ראשי כפרי אנגלי טיפוסי
Epcotuk3.jpg|אזור המדמה רחוב עירוני אנגלי
Epcotuk4.jpg|אזור המדמה רחוב ראשי בכפר אנגלי
Epcotuk2.jpg|אזור המדמה גינה ציבורית באמצע עיר אנגלית
</Gallery>

==קישורים חיצוניים==

קטגוריה:דיסני: פארקי שעשועים
קטגוריה:אפקוט
מייקל מרטין

מייקל ג'ון מרטין (באנגלית: Michael John Martin; 3 ביולי 1945 - 29 באפריל 2018) היה יושב ראש בית הנבחרים הבריטי בשנים 2000–2009.

==ביוגרפיה==
מרטין נולד בגלאזגו שבסקוטלנד בשנת 1945, בן לימאי בצי הסוחר ולמנקת בית ספר. מרטין למד בבית הספר לבנים על שם פטריק הקדוש באנדרסטון. בגיל 15 הפסיק את לימודיו והחל לעבוד כשוליה במפעל לייצור לוחות מתכת. מרטין הצטרף לוועד העובדים של פועלי המתכת, ובגיל 21 הצטרף למפלגת הלייבור. מרטין עבד במפעל רולס רויס בהילינגטון, ובשנים 1970–1974 עבד כזבן בחנות.

בשנת 1973 נבחר מרטין למועצת העיר גלאזגו, ובשנת 1979 נבחר לפרלמנט הבריטי מטעם מחוז גלאזגו ספירנגוברן.

בשנים 1987–1997 כיהן מרטין כיו"ר הוועדה לענייני סקוטלנד של בית הנבחרים הבריטי (Scottish Grand Committee), וכן היה חבר בפאנל יושבי הראש של יו"ר בית הנבחרים הבריטי (Speaker's Panel of Chairmen). בשנת 1997 מונה לתפקיד הסגן הראשון של יו"ר בית הנבחרים לנושאי נהלים ופרוצדורה, וב-23 באוקטובר 2000 מונה לתפקיד יו"ר בית הנבחרים הבריטי. מרטין הוא הנוצרי הקתולי הראשון שכיהן בתפקיד זה מאז הקמת הכנסייה האנגליקנית.

מרטין שימש כיושב ראש פעיל ביותר, ואף עצר את ראש הממשלה עת שתקף את חברי האופוזציה על מדיניותם, וכן ב-1 בנובמבר 2006 יצר מחלוקת חוקתית כשמנע מדייוויד קמרון, מנהיג האופוזיציה הרשמית, לשאול את ראש הממשלה, טוני בלייר בדבר יורשו, בטענה שהנושא הוא עניין פנימי של מפלגת הלייבור, וכי זמן השאלות לראש הממשלה נועד רק לשאלות הנוגעות לפעילות הממשלה. אירוע זה גרר תגובות קשות מצד חברי האופוזיציה שדרשו את התנצלות היושב ראש. שבוע לאחר מכן התיר מרטין את השאלה, וכך נמנעה מחלוקת חוקתית. הוא היה ליו"ר הבית השני בהיסטוריה שהתפטר מהתפקיד, וסיים את תפקידו ביוני 2009, בעקבות התרעמות ציבורית על אופן אישור כיסוי הוצאותיהם של חברי בית הנבחרים.

מרטין פעל חברתית למען מעמד הפועלים בסקוטלנד, והקים מספר תוכניות תעסוקתיות (ללימוד מקצועות). בנו, פול מרטין מכהן בפרלמנט הסקוטי מטעם מחוז גלאזגו - ספרינגברן מאז שנת 1999.

==קישורים חיצוניים==

* [http://politics.guardian.co.uk/person/0,9290,-3400,00.html קורות חייו של מייקל מרטין] באתר הגארדיאן.

קטגוריה:פוליטיקאים סקוטים
קטגוריה:חברי המועצה המלכותית
קטגוריה:יושבי ראש בית הנבחרים הבריטי
קטגוריה:חברי מפלגת הלייבור (הממלכה המאוחדת)
קטגוריה:חברי הפרלמנט של הממלכה המאוחדת (1983–1987)
קטגוריה:חברי הפרלמנט של הממלכה המאוחדת (1987–1992)
קטגוריה:חברי הפרלמנט של הממלכה המאוחדת (1997–2001)
קטגוריה:חברי הפרלמנט של הממלכה המאוחדת (2001–2005)
קטגוריה:חברי הפרלמנט של הממלכה המאוחדת (2005–2010)
קטגוריה:חברי הפרלמנט של הממלכה המאוחדת (1992–1997)
קטגוריה:חברי הפרלמנט של הממלכה המאוחדת (1979–1983)
קטגוריה:בריטים שנולדו ב-1945
קטגוריה:בריטים שנפטרו ב-2018
רפרפיים

זחל של רפרף ההרדוף על שיח הרדוף
הרפרפיים (שם מדעי: Sphingidae) הם משפחה של עשים בסדרת הפרפראים. ישנם כאלף מינים ברחבי העולם כולו, 12 נפוצים בארץ ישראל. הרפרפיים הם לרוב בינוניים עד גדולים מאוד בגודלם. נפוצים כמעט בכל העולם, במיוחד באזורים טרופיים. מספרם הולך ופוחת ככל שמצפינים על פני הגלובוס - יש 3 מינים בלבד באלסקה, ובגרינלנד אין אף מין.

== מאפיינים ==
רוב הרפרפים ליליים ומיעוטם יומיים. מחושיהם חוטיים ומשוננים, וקצותיהם דקים וכפופים במקצת. חדקם לרוב ארוך מאוד, ואורכו יכול להגיע עד 25 ס"מ ברפרף קוציטיוס (Cocytius), המצוי באמריקה הטרופית. בחלק מהמינים החדק מנוון, והבוגרים אינם ניזונים. 

הרפרפים מוצצים צוף בזמן רפרוף מעל הפרח, ומכאן שמם העברי. הזחלים מרבים לעמוד בצורה המזכירה את הפסל המפורסם ספינקס (Sphinx) כשהם מוטרדים, ומכאן שמם הלטיני.

כנפיהם הקדמיות לרוב ארוכות וצרות, וכנפיהם האחוריות קצרות וצרות. בשפה הקדמית של הכנף האחורית מצוי דרבן, הנכנס לשקע בכנף הקדמית, וכך הכנפיים יוצרות משטח אחיד בזמן התעופה. שרירי החזה המפותחים, בנוסף לתכונות שהוזכרו מקודם, מקנים לרפרפים גוף אווירודינמי, המאפשר להם תעופה מהירה.

הביצים מוטלות לרוב יחידות ומפוזרות על שטח רחב יחסית. זחלי הרפרפים ניכרים ב"קרן" היוצאת מפרק בטנם השמיני (האחרון). הזחלים מתגלמים בעריסות בתוך האדמה, או בין עלים וגרגירי אדמה, שהודבקו בקורים דלילים, מעל האדמה. הגולם חנוט.

10 מינים מתוך 12 מיני הרפרפיים בארץ פעילים בלילות ובערבים, אחד פעיל לאורך כל היום למעט בבוקר, ואחד פעיל בעיקר ביום ובין הערביים.

== רשימת המינים בישראל ==
פעילי לילות וערבים:
*רפרף החלבלוב
*רפרף כספי
*רפרף הגפן
*רפרף מצויץ
*רפרף ההרדוף
*רפרף החבלבל
*רפרף גולגולת המת
*רפרף האלון
*רפרף הערברבה
*רפרף הצפצפה

אחרים:
*רפרף מסורטט - פעיל לאורך כל היום מלבד בבוקר.
*רפרף הדבקה - פעיל רוב היום ובין הערבים.

==קישורים חיצוניים==

* 
* [http://www.wildisrael.com/content/%D7%A8%D7%A4%D7%A8%D7%A4%D7%99%D7%99%D7%9D-sphingidae רפרפיים sphingidae] - דף המשפחה באתר [http://www.wildisrael.com/ עמותת מן השדה].
* [https://web.archive.org/web/20090807124723/http://www.butterfly.org.il/ אתר אגודת חובבי הפרפרים בישראל] - אתר הבית של אגודת חובבי הפרפרים בישראל

*
קטגוריה:בעלי חיים שתוארו ב-1802
קטגוריה:טקסונים שתוארו בידי פייר אנדרה לטריי
קטגוריה:פרפראים
קטגוריה:עשים
היכל התהילה של הקריקט האוסטרלי

היכל התהילה של הקריקט האוסטרלי הוא חלק מגלריית הספורט האוסטרלית ומהמוזיאון האולימפי הנמצא במגרש הקריקט של מלבורן. <br> היכל תהילה זה מכיל בתוכו את שחקני הקריקט האוסטרלים הטובים ביותר בהיסטוריה.

הרעיון להיכל תהילה זה הועלה על ידי מועדון קריקט מלבורן, שרצה לכבד את שחקני הקריקט הטובים בהיסטוריה. ב-6 בדצמבר 1996, נחנך היכל התהילה במעמד ראש ממשלת אוסטרליה, ג'ון הווארד. עם חנוכת ההיכל הוחלט להכניס את עשרת החברים הראשונים לתוכו. נכון לשנת 2016, בהיכל התהילה חברים 43 שחקני קריקט.

==קריטריונים לכניסה==
אלה הם הקריטריונים לקבלה להיכל התהילה של הקריקט האוסטרלי:
*השחקן חייב להיות לא-פעיל כבר חמש שנים.
*השחקן חייב השפעה על המשחק, ולא רק סטטיסטיקה טובה.
*השחקן חייב היה להשפיע על השיטה בה הוא שיחק.
*השחקן חייב היה להשיג לפחות אחד מהבאים: 20 משחקי טסט, מאה ריצות או 75 ויקטים (Wicket).
*השחקן חייב היה לשחק לפחות במדינה אחת, למעט אוסטרליה.

==חברי ועדת הבחירה==
ועדת בחירת החברים מכילה בתוכה את המנהל הכללי של מועדון קריקט מלבורן, ד"ר ג'ון ליל, את קפטני נבחרת אוסטרליה לשעבר, ריצ'י בנאד וביל לוורי, את ראש קריקט אוסטרליה ונציגי תקשורת.

==חברי היכל התהילה==

[[איאן צ'אפל]]
[[מונטי נובלה]]

===עשרת החברים הראשונים===
עשרת החברים שחנכו את היכל התהילה:
*פרד ספופורט'
*ג'ון בלקהאם
*ויקטור טרומפר
*קלארי גרימט
*ביל פונספורד
*דונלד בראדמן
*ביל אוריילי (קריקט)
*ריי לינדוול
*דניס ליל 

===חברי שנת 2000===
*ורוויק ארמסטרונג
*נייל הארבי
*אלן בורדר

===חברי שנת 2001===
*ביל וודפול
*ארתור מוריס

===חברי שנת 2002===
*גרג צ'אפל
*סטן מקייב

===חברי שנת 2003===
*איאן צ'אפל
*לינדסי האסט

===חברי שנת 2004===
*יו טרמבל
*אלן דבידסון

===חברי שנת 2005===
*קלם היל
*רוד מארש

===חברי שנת 2006===
*בוב סימפסון
*מונטי נובלה

===חברי שנת 2007===
*צ'ארלס מקרטני
*ריצ'י בנהוד

===חברי שנת 2008===
*ג'ורג' גיפן
*איאן היילי

===חברי שנת 2009===
*סטיב ווג

===חברי שנת 2010===
*ביל לאורי
*גארת' מקנזי
===חברי שנת 2011===
*מארק טיילור
*דאג וולטרס
===חברי שנת 2012===
*שיין וורן
===חברי שנת 2013===
*גלן מק'גראת'
*צ'ארלי טרנר
===חברי שנת 2014===
*בלינדה קלארק
*מארק וו
===חברי שנת 2015===
*ג'ק ריידר
*אדם גילכריסט
===חברי שנת 2016===
*וולי גראוט
*ג'ף תומפסון

קריקט אוסטרלי
קטגוריה:קריקט
קטגוריה:אוסטרליה: ספורט
קטגוריה:מלבורן: מבנים
שחקני הקריקט של המאה ה-20 (וויסדן)

דונלד בראדמן
שחקני הקריקט של המאה ה-20 הם חמשת שחקני הקריקט שנבחרו כבולטים ביותר במאה ה-20 על ידי צוות של מאה מומחי קריקט שנבחרו על ידי המגזין וויסדן בשנת 2000.

השחקנים שנבחרו הם:
{|class="wikitable"
! מיקום !! שם !! הצבעות
|-
| 1. || סר דונלד בראדמן || 100
|-
| 2. || סר גארפילד סוברס || 90
|-
| 3. || סר ג'ק הובס || 30
|-
| 4. || שיין וורן || 27
|-
| 5. || סר ויוו ריצ'רדס || 25
|}

רבים מחברי הצוות טענו ששתי בחירות מתוך החמש יהיו בזבוז, היות שסביר להניח שהן ילכו לדונלד בראדמן או גארפילד סוברס. עורך העיתון באותם הימים, מתיאו אנג'ל, טען שהמחסור היחיד ברשימה הוא מגיש מהיר (fast bowler). הסיבה המרכזית להיעדרות מגישים מהירים מהרשימה היא שתפקיד זה הפך לדומיננטי רק משנות ה-70 ולא מאז ייסוד הקריקט.

==ראו גם==
* היכל התהילה של הקריקט האוסטרלי

קטגוריה:קריקט
זולטה ורכם

מועדון הספורט זולטה ורכם (בפלמית: Sportvereniging Zulte Waregem) הוא מועדון כדורגל בלגי. המועדון ממוקם בעיר ורכם שבמערב פלנדריה.

==היסטוריה==
מועדון הספורט זולטה הוקם בשנת 1950 בעיר זולטה והפך למועדון מוכר על ידי התאחדות הכדורגל הבלגית. המועדון מועדון הכדורגל הממלכתי זולטה הוקם בשנת 1976 בה התבצע האיחד בין מועדון הספורט זולטה לאס. קיי. זולטה.

בשנת 2001 התאחד המועדון עם אס.קי.וי. ורכם ששיחק בליגה הבכירה מספר שנים רבות לפני האיחוד. אף קבוצה מהעיר זולטה לא הגיעה מעולם לליגה השנייה לפני האיחוד שהסתיים בשנת 2002. למרות זאת, מועדון הכדורגל הממלכתי זולטה זכה לעלות לליגה השלישית בשנת 1995, אך באותה העונה בליגה השלישית סיימה הקבוצה במקום ה-14 מתוך 16 וירדה לליגה הרביעית. אף על פי שהקבוצה המאוחדת רשומה בעיר זולטה היא משחקת את משחקיה במגרשה הוותיק של אס. קיי.וי. ורכם בעיר ורכם.

בעונתה הראשונה בליגה הבכירה זכתה הקבוצה בגביע הבלגי והעפילה בפעם הראשונה למפעלים האירופאים במסגרת גביע אופ"א בעונת 2006/2007. בסיבוב הראשון ניצחה את קבוצת לוקומוטיב מוסקבה והעפילה לשלה הבתים. הקבוצה הוגרלה לבית הכולל את הקבוצות אספניול, אייאקס אמסטרדם, ספרטה פראג ואוסטריה וינה. הקבוצה סיימה את הבית במקום השלישי והעפילה לשלב 32 האחרונות. בשלב 32 האחרונות הפסידה לקבוצת ניוקאסל יונייטד והודחה מהטורניר.

בעונת 2012/2013 סיימה את הליגה במקום השני והעפילה בפעם הראשונה לליגת האלופות בעונת 2013/2014. בסיבוב המוקדמות השלישי הפסידה לקבוצת פ.ס.וו. איינדהובן ועברה לשחק בשלב הפלייאוף בליגה האירופית. הקבוצה ניצחה את קבוצת אפואל ניקוסיה והעפילה לשלב הבתים. הקבוצה הוגרלה לבית הכולל את הקבוצות רובין קאזאן, מריבור, וויגאן אתלטיק. הקבוצה סיימה את הבית במקום השלישי והודחה מהטורניר.

==כדורגלנים מפורסמים בעבר ובהווה==
{|
| valign="top" |
* חרט דה פליחר
* טים מאטיס
* ניקיצה יילאביץ'
* פרדריק דינדלוקס
* יונאס פנדרמרלייר
* חואן דייגו גונזאלס
* איברהים טנקארי
| width="50" |
| valign="top" |
* ויטאל בורקמלאנס
* פרנקי וואנדנדרישצ'ה
* סאלו איברהים
* פיטר מרלייר
* מוחמד אליו דאטי
* דראגן מרדה
* סדריק רוסל
|}

==תארים==
*ליגת המשנה הבלגית: 2004/05
*הגביע הבלגי: 2005/06, 2016/17
*גביע הליגה הבלגית: 2006 (סגנית)

==קישורים חיצוניים==

* 

קטגוריה:קבוצות כדורגל בלגיות
קטגוריה:קבוצות כדורגל שהוקמו ב-2001
גבעת התנ"ך

גבעת התנ"ך היא גבעה חשופה, אתר טבע עירוני וארכאולוגי סמוך לעיר העתיקה של ירושלים. במורד הצפוני של הגבעה נמצאים כנסיית סנט אנדרוז עם מצודת אייל הצמודה (קאצר אל ע'זאל) וכן מתחם מערות קבורה מימי בית ראשון.

== טבע ==
הגבעה ממוקמת על קו פרשת המים של ירושלים - עמק רפאים הזורם לים התיכון מצד אחד וגיא בן הינום ונחל קדרון הזורמים לים המלח מצד שני. מראש הגבעה נשקף נוף למדבר יהודה, הר הזיתים, הר ציון והעיר העתיקה.

הגבעה מהווה אתר טבע עירוני (מס' 11) ובעונות המעבר מתמלאת בפריחה צפופה. בספטמבר פורח בה חצב מצוי, לאחר היורה סתוונית היורה, בפברואר כלנית מצויה וסביון אביבי ובמרץ צהרון מצוי. בקיץ, הגבעה מצהיבה ומתמלאת קוצים כשהבולט שבהם הוא הקיפודן הכחול. הגבעה מושכת אליה מגוון בעלי חיים כגון פרפרים וציפורי שיר ביניהן סנוניות וחוגלות ההרים.

== היסטוריה ==
הארכאולוג, גבריאל ברקאי גילה את לוחיות ברכת כהנים במתחם מערות הקבורה מתקופת בית ראשון שלמרגלות הגבעה. ברקאי הוא שנתן לאתר את השם "כתף הינום" על פי הפסוק בספר יהושע (טו ח) בהקשר לגבולות נחלת שבט יהודה: "וְעָלָה הַגְּבוּל גֵּי בֶן-הִנֹּם, אֶל-כֶּתֶף הַיְבוּסִי מִנֶּגֶב--הִיא, יְרוּשָׁלִָם; וְעָלָה הַגְּבוּל אֶל-רֹאשׁ הָהָר, אֲשֶׁר עַל-פְּנֵי גֵי-הִנֹּם יָמָּה, אֲשֶׁר בִּקְצֵה עֵמֶק-רְפָאִים, צָפוֹנָה."

בראש הגבעה מספר שרידי מבנים ששימשו כנראה את תחנת הרכבת הסמוכה בתקופת המנדט הבריטי.

השם גבעת התנ"ך הופיע לראשונה בשנות ה-60 של המאה ה-20 לאחר שהחברה לחקר המקרא בישראל והחברה היהודית העולמית לתנ"ך בתמיכתו של דוד בן-גוריון, תכננו להקים על הגבעה מרכז בינלאומי לתנ"ך. האדריכלים היינריך ארדרייך וגרט גוטמן הציעו להקים את המבנה בצורת גלילי ענק שיסמלו את נצחיות התנ"ך ובאוקטובר 1970 אף נערכה על הגבעה טקס נחת אבן פינה.<ref></ref> לבסוף התוכניות להקמת מרכז לתנ"ך לא מומשו בשל קשיי מימון.<ref name=":0"></ref> מבחינה תכנונית חלקה הדרומי של הגבעה הוגדר אתר טבע עירוני ושטחי הגן המיוערים המקיפים את הכנסייה הוגדרו כשטחי ציבור המיועדים לבנייה.

== תוכניות בניה על הגבעה ==
בשנת 2009, הכנסייה היוונית האורתודוקסית, בעלת הקרקע, יזמה לבנות בשטח הגבעה מלון גדול, אך התוכנית נדחתה על ידי רשויות התכנון. בשנת 2011, חברה בשם קרונטי אינבסטמנטס הולדינגס רכשה את הקרקע במחיר 7 מיליון ש"ח בלבד. בשנת 2023 החברה הגישה הצעה לשנות את יעוד הקרקע מ"ציבורי", ל"מסחר, תיירות ומיבני ציבור" ולהקים עליה מלון בן 6 קומות ומבנה מסחרי בשטח של כ-20,000 מ"ר. התוכנית עוררה התנגדויות רבות כולל של השגרירות הבריטית,<ref></ref> תיאטרון החאן, המועצה לשימור אתרים, התאחדות האדריכלים,<ref></ref> ארגון "עמק שווה", החברה להגנת הטבע, מינהלים קהילתיים, חוקרים ירושלמים וכמאה תושבים.<ref name=":0" />

== לקריאה נוספת ==

* [https://omny.fm/shows/editcontent/11da3e2c-6797-4136-b02a-b12f00e37944 מלון במקום טבע עירוני: התכנית שמאיימת להרוס את גבעת התנ"ך בירושלים], יהיה בסדר, גלי צה"ל, 10.3.2024

== הערות שוליים ==

קטגוריה:ירושלים: גנים ופארקים
קטגוריה:ישראל: אתרי טבע עירוני
ורוניקה פורומבקו

ורוניקה פורומבקו (רומנית: Veronica Porumbacu; 24 באוקטובר 1921 – 4 במרץ 1977) הייתה סופרת, משוררת ומתרגמת יהודייה רומנייה.

== חייה ==
פורומבקו נולדה למשפחת יהודים בשם שוופלברג (Schwefelberg). אחותה הייתה הציירת מריה קונסטנטין ובעלה המבקר הספרותי היה מיכאיל פטרובאנו (Mihail Petroveanu).

כתיבתה של פורומבקו תאמה את הכללים שקבעה המפלגה הקומוניסטית לאומנות הכתיבה באותה תקופה. היא קיבלה את פרס המדינה לשירה ביום בו עצרו את אביה הזקן, עורך דין ארנולד שוופלברג, במסגרת משפטי הציונים ברומניה.

בשנת 1977 נהרגה, יחד עם בעלה, ברעידת אדמה שפגעה בבוקרשט.

== מספריה ==
* Drumuri si zile "דרכים וימים".
* Planeta "כוכב הלכת".
* Cer de razboi "שמים של מלחמה".
* In spartul noptii "בשבר הליל"
* 1946 La capatul lui 38 "בשלהי 38".
* 1947 Visele babei Dochia "חלומות הזקנה דוכיה".
* 1950 Anii aceştia "השנים האלה".
* 1951 Mărturii "עדויות".
* 1953 Ilie Pintilie "איליה פינטיליה".
* 1953 Prietenii mei "החברים שלי".
* 1955 Generaţia mea "הדור שלי".
* 1957 Lirice "שירים ליריים".
* 1959 Întreg şi parte "שלם וחלק".
* 1961 Dimineţi simple "בקרים פשוטים".
* 1963 Memoria cuvintelor "זכר המילים".
* 1966 Întoarcere din Cythera "שיבה מקיתרה".
* 1971 Cerc "מעגל".

== קישורים חיצוניים ==

קטגוריה:משוררות יהודיות רומניות
קטגוריה:סופרות רומניות
קטגוריה:מתרגמות רומניות
קטגוריה:ילידות 1921
קטגוריה:רומנים שנולדו ב-1921
קטגוריה:רומניות שנפטרו ב-1977
אלבניאן איירליינס

אלבניאן איירליינס הייתה חברת תעופה אלבנית שבסיסה נמצא בנמל התעופה האם תרזה בטירנה.

==תולדות החברה==
החברה נוסדה בשנת 1991 בשם ארבריה איירליינס, והייתה בתחילתה חברה פרטית של פוליטיקאים באלבניה הקומוניסטית. במאי 1992 שינתה את שמה לאלבניאן איירליינס. בשנת 1995 פתחה לראשונה את טיסותיה לציבור הרחב. החברה הפסיקה את פעילותה ב-2011, לאחר שרשות התעופה האלבנית ביטלה את רישיון ההפעלה שלה.

==צי המטוסים==
צי המטוסים של אלבניאן איירליינס הורכב מהדגמים הבאים (אוגוסט 2009):
{| class="wikitable" border="1" cellpadding="3" style="border-collapse:collapse"
|- bgcolor=lightblue
| דגם || מספר מטוסים || תכולת מושבים (קונפיגורציה) || הערות
|-
|BAE-146||2||||
|-
|מקדונל דאגלס MD-82||1||||
|}
== ראו גם ==
* בל אייר

== קישורים חיצוניים ==

* 
קטגוריה:חברות תעופה שנסגרו
קטגוריה:חברות אלבניות
קטגוריה:אלבניה: תחבורה
סרך היחד

סרך היחד הוא טקסט שנמצא במערות שליד קומראן, ואשר נמנה עם מגילות מדבר יהודה.

בלשון כַּת מדבר יהודה שימשה המילה 'סרך' במובן של סֵדר, מנהג. כינוי הטקסט 'סרך היחד' הוא איפוא 'כללי הקהילה', במובן הדומה לתקנון.

כתב היד השלם ביותר נמצא במערה מס' 1, ולכן ניתן לו השם 1QS (מערה 1, Q=קומראן, S=סרך). מספר פרגמנטים מהטקסט הזה נמצאו גם במערות 4 ו-5. שני טקסטים אחרים, הידועים כסרך העדה וסרך הברכות, נמצאו באותה המגילה, ובתחילה נחשבו כחלק מסרך היחד, אך כעת נחשבים כטקסטים נפרדים. 

במגילה מתואר אורח החיים של הקהילה, וממנה עולה שהם חיו חיי שיתוף ופרישות, עם ארוחות משותפות וכללי קבלה נוקשים. לא ברור לחלוטין האם הקהילה (הקהילה המתוארת במגילות כונתה "יחד", ומכאן שם המגילה) היא אוטופית או אמיתית, ואם היא אמיתית - האם קהילה זו חיה בח'רבת קומראן. חוקרים רבים חושבים שיחד עם שאר המגילות, גם מגילה זו מתארת את התאולוגיה של האיסיים, שחלקם חיו בקומראן. לעומתם, סובר פרופ' יהושע גוטמן כי כת-היחד הייתה כת נפרדת.

==נושאים תאולוגיים עיקריים==
* ה"יחד": האמונה בקשר ישיר בין הקהילה לבין המלאכים. 
* דטרמיניזם: ישנם אנשים שהאל בחר בהם, והם הטובים, ולעומתם יש את אלה שלא נבחרו בידי האל. 
* ברית: בכניסה לקהילה, האדם נשבע לפני האל ומצטרף ליחד. 
* כהונה: הכהנים בני צדוק הם השופטים והמחליטים באסיפות הקהילה. 
* הקהילה כמקדש: צדקה ותפילה מחליפים את הקרבנות במקדש בירושלים, וכך גם הארוחות המשותפות. 
* ידע: היחד המיסטי הוא תוצאה של הידע הנסתר והאזוטרי הקיים אצל העדה. 
* ציפיות אסכטולוגיות.

==קישורים חיצוניים==

* 
* [http://dss.collections.imj.org.il./community סרך היחד] סרוק בשלמותו באתר מוזיאון ישראל
* [http://www.loc.gov/exhibits/scrolls/trans3.html קטע קצר מתוך סרך היחד] 

קטגוריה:מגילות מדבר יהודה
קטגוריה:ספרות יהודית בתקופת בית שני
דמוגרפיה של תוניסיה

אוכלוסיית תוניסיה מונה 12,356,117 תושבים בסה"כ (לפי הערכת הבנק העולמי 2022), שחלוקת הגילים ביניהם היא<ref></ref>:
* גילים 0–14: 25%
* גילים 15–64: 66%
* גילים 65 ומעלה: 9%

קצב גידול האוכלוסייה בה הוא 0.8%, והיא מחולקת לרוב מוחלט של ערבים, מיעוט של עמים אירופאים, ומיעוט יהודים. כמו כן, גם החלוקה הדתית היא בהתאם מוסלמים, נוצרים, ו־ יהודים. תוחלת החיים הממוצעת גבוהה מתוחלת החיים הממוצעת העולמית (74 שנים למול 71, נכון לשנת 2021).

שיעור הילודה בתוניסיה הוא 16 נולדים עבור כל 1000 איש, בעוד שיעור התמותה הוא 8 נולדים עבור כל 1000 איש (נכון ל־2021).

==היסטוריה==
תושביה המקוריים של תוניסיה הם ברברים, אולם כבר במאה ה-12 לפני הספירה התיישבו הפיניקים באזור, והקימו את העיר קרתגו שהייתה להם לעיר בירה. בשנת 146 לספירה כבשו הרומאים את תוניסיה, ובמאה השביעית לספירה, עם כיבושי האסלאם, נפלה תוניסיה בידי הערבים. מאז, הפכה הדת השלטת בה לדת המוסלמית. בשנת 1574 נפלה תוניס, עיר הבירה בידי העות'מאנים, ובשנת 1881 כבשו את תוניסיה הצרפתים.

כיום הברברים מהווים פחות מאחוז אחד מכלל האוכלוסייה התוניסאית, ושאר התושבים הם צאצאי העמים שעברו באזור והשאירו עקבות: פיניקים, יוונים, רומאים, טורקים, צרפתים, ספרדים, אך בעיקר ערבים.

==פיזור האוכלוסייה==
ריכוז האוכלוסייה הגדול ביותר הוא לאורך החופים, שם האקלים הוא ים תיכוני ונוח יותר למחיה.

תוניסיה מחולקת ל־24 מחוזות. ריכוז האוכלוסייה הגדול ביותר הוא במחוזות הסמוכים למחוז תוניס – בירת תוניסיה. תוניס עצמה מונה כ־984,000 תושבים (נכון לשנת 2004), אך יחד עם פרבריה והמחוזות הסמוכים אליה, מגיעה אוכלוסיית האזור ליותר משני מיליון תושבים. מחוז גדול אחר באזור הוא מחוז נאבל, המונה כמעט 700,000 תושבים, גם הוא, כתוניס עצמה פרוש לאורך קו החוף. המחוז הגדול ביותר משטחו הוא המדבר (מחוז טטאוין), אך אוכלוסייתו היא הדלה ביותר, ולמרות גודלו הרב הוא מונה 144,000 תושבים בלבד. מחוזות גדולים נוספים: מחוז ספאקס המונה כ־860,000 תושבים. מחוז סאוס, המונה כ־544,000 תושבים ומחוז קרואן, המונה כ־546,209 תושבים.

==קישורים חיצוניים==

==הערות שוליים==

*
תוניסיה
קטגוריה:תוניסיה
תנשמיתיים

התנשמיתיים (שם מדעי: Noctuidae) הם משפחה של פרפראים. ישנם יותר מ-25,000 מינים בעולם, עם כמה מאות מינים ידועים בישראל.

== מאפיינים ==
מוטת הכנפיים של רוב המינים נעה בין 50-30 מ"מ. הכנפיים הקדמיות צרות וארוכות יותר מהכנפיים האחוריות לרוב, והן צבועות בצבעי הסוואה כהים. בחלק מהמינים (תנשמית הצפצפה למשל) הכנפיים האחוריות הן בעלות צבעים עזים: כחול, צהוב או אדום. בזמן המנוחה הכנפיים הקדמיות מקופלות כגגון מעל גב התנשמית ומכסות את האחוריות.

רוב התנשמיתיים פעילים בלילה או בשעות הדמדומים.

איברי השמיעה של התנשמיות נמצאים בחלק החזה האחורי.

בעלי חדק מפותח לרוב וניזונים מנוזלים מתוקים (צוף, טל דבש).

הביצים לרוב מוטלות בקבוצות או בבודדים על צמח ממנו הזחל ניזון, או קרוב אליו. אצל רוב המינים הזחלים קרחים, אך יש מינים בהם הזחלים שעירים מאוד. לזחלים שלושה זוגות רגליים אמיתיות וחמישה זוגות רגליים מדומות, אך יש מינים בהם חסר זוג או שניים מן הזוגות הקדמיים של הרגליים המדומות. אצל מינים מסוימים הזחלים מסתתרים באדמה במהלך היום, ורק בלילה עולים על הצמח וניזונים ממנו. הזחלים מתגלמים בתוך מטווה או ללא מטווה על צמח, בקרקע או במקום מוסתר על פני הקרקע.

הזחלים מזיקים בצורה חמורה לחקלאות ולהשמדתם משתמשים בקוטלי חרקים למיניהם.

=== רשימת המינים בישראל (רשימה חלקית) ===
זחל תנשמית מהמין Cucullia calendulae במועצה אזורית ברנר, פברואר 2021]]
*פרודניה Spodoptera littoralis
*לפיגמה Spodoptera exigua
*אגרוטיס איפסילון Aprotis ipsilon
*אגרוטיס השורשים Agrotis segetum
*אגרוטיס כתום Noctua pronuba
*זיפית הכותנה Earias insulana
*תנשמית המורכבים Heliothis peltigera
*תנשמית האביב Helicoverpa armigera
*פלוסית גמה Autographa gamma
*פלוסית זהובה Chrysodeixis chalcites
*תנשמית יהודה Acronicta aceris judaea
*תנשמית החומעה Acronicta rumicis
*תנשמית הצפצפה Catocala elocata
*תנשמית הבוצין Cucullia verbasci
*תנשמית הלוענית Cucullia scrophulaiae
*תנשמית הרותם Apopestes spectrum
*תנשמית השושניים Polytela cliens

== קישורים חיצוניים ==

* 

*
קטגוריה:בעלי חיים שתוארו ב-1809
קטגוריה:טקסונים שתוארו בידי פייר אנדרה לטריי
סעודת פורים

צפת, המאה ה-19
סעודת פורים היא מצווה לקיים סעודה ביום פורים, ובכלל זה גם המצווה להשתכר. בניגוד לשאר החגים, סעודה זאת מתקיימת בשעות היום ולא בלילה.

==מקור המצווה==
במגילת אסתר סופר שימי הפורים נקבעו:
.

במשנה לא נאמר דבר על דין זה, ונראה כי בימי התנאים ובתחילת ימי האמוראים אין מתייחסים לסעודה זו כאל דין גמור, אלא כמנהג רווח ברוח הפסוק, אשר ניתן להתפרש באופן כללי יותר מאשר חיוב על סעודה דווקא. רק בהמשך תקופת האמוראים נראה החיוב כמתבסס ומתחילים לדון בגדרים שונים שלו.

בתלמוד הוא כבר מופיע כדין מוסכם וברור, על אף שלא נאמר עצם הדין אלא רק דינים הקשורים אליו.

== זמן הסעודה ==
מלשון הפסוק "ימי משתה ושמחה", דייק רבא כי סעודת פורים צריכה להתקיים דווקא ביום ולא בלילה.

הרמ"א כתב שיש לקיים את הסעודה אחרי תפילת מנחה. לעומת זאת, הרב ישעיה הלוי הורוביץ כתב בספרו שני לוחות הברית שעדיף להקדים את הסעודה ולאוכלה בבוקר, בזמן שהמלכים אוכלים, כמו שהייתה סעודת אסתר שבה נתלה המן, וכדי שיוכל להתפלל את תפילות מנחה ומעריב בזמנם כראוי.

== מאכלי הסעודה ==
סעודת פורים, מוריץ דניאל אופנהיים, 1873

לדעת המגן אברהם והשערי תשובה אין חובה לאכול פת בסעודה, ולדעת היעב"ץ והערוך השולחן יש חובה. המשנה ברורה אינו מכריע במחלוקת זו. הרב וואזנר מציין שברא"ש נאמר שאין שמחה ללא פת, ולפי דבריו יש חובה לאכול פת.

נידון נוסף הוא חיוב אכילת בשר. המגן אברהם פוסק שאין חיוב אך יש מפרשים בדבריו שיש מצווה בכך. בערוך השולחן כתב על פי דברי הרמב"ם שיש חובה לאכול בשר, וכן מובא בלקט יושר. הרב משה פיינשטיין פסק שמספיק בשר עוף למצווה זו, והרב וואזנר כותב שעדיף בשר בהמה.

== חיוב השכרות ==

אמרתו המפורסמת של רבא על חיוב שתיית היין בפורים, נאמרת בהקשר הדיון בתלמוד על סעודת פורים:

המתנגדים לשתייה טוענים שדין זה נדחה להלכה ומביאים כראיה את הסיפור על האמוראים רבה ורבי זירא שסעדו יחד בפורים וקיימו את מצוותו של רבא:

לטענת המתנגדים סיפור זה נועד להמחיש מדוע אסור להשתכר, ולכן פסקו שיש איסור חמור להשתכר, גם בפורים. אולם רוב הפוסקים לא קיבלו את דעתם, שהרי רבה ורבי זירא לא הסיקו משם שאין לשתות, אחרת לא הייתה מניעה מלסעוד יחד בשנה הבאה.

== ברכת המזון ==
בזמן אמירת ברכת המזון שלאחר הסעודה מלבד אמירת על הניסים בכל אכילת לחם בפורים, תיקנו בסעודה זו לומר גם מיגדול כבימים שיש מוסף ולא מגדיל כבשאר ימות השנה.<ref></ref>

==ראו גם==
*מקרא מגילה
*מתנות לאביונים
*משלוח מנות
*פורס מפה ומקדש
*בובת המן

==קישורים חיצוניים==
*
*
* הרב אליעזר מלמד, [http://ph.yhb.org.il/category/%D7%96%D7%9E%D7%A0%D7%99%D7%9D/15-%D7%A4%D7%95%D7%A8%D7%99%D7%9D-%D7%95%D7%9E%D7%A7%D7%A8%D7%90-%D7%9E%D7%92%D7%99%D7%9C%D7%94/ פניני הלכה, הלכות פורים]
* 
* [https://www.nli.org.il/he/images/NNL_ARCHIVE_AL997008523586005171/NLI#$FL135890758 תצלומים] של דנצ'ו ארנון המתארים סעודות פורים בבתים פרטיים בירושלים ובבני ברק, אתר הספרייה הלאומית
* 

==הערות שוליים==

קטגוריה:פורים
קטגוריה:סעודות מצווה
מתנות לאביונים

קופות צדקה עבור מתנות לאביונים
חיילי צה"ל מחלקים מתנות לילדים בסיכון ועוזרים להם להתכונן לחג.
מתנות לאביונים היא אחת מהמצוות הנוהגות בחג פורים, והיא חלה על גברים ונשים כאחד. המצווה מחייבת כל אדם להעניק מתנות במהלך החג לשני אביונים לפחות מתנה אחת לפחות לכל אחד.

==מקור המצווה==

מקור המצווה במגילת אסתר, באיגרת שכתב מרדכי היהודי ליהודים הגרים בכל מדינות המלך אחשוורוש:

לפי התיאור במגילת אסתר, ראשיתו של חג פורים הייתה בחגיגות ניצחון ספונטניות בעקבות ניצחון היהודים בשושן הבירה ובכל ערי ממלכת פרס, ולאחר שסוכלה מזימתו של המן להשמיד את יהודי הממלכה. רק שנה לאחר הניצחון ביקש מרדכי לעגן את החגיגה כאירוע שנתי, ואז הוסיף למנהגי החג גם הענקת מתנות לאביונים. בעקבות דרישת מרדכי נקבעה המצווה המחייבת, הענקת מתנה לשני נזקקים לפחות.

==מדיני המצווה==
בתלמוד הבבלי מדייק רב יוסף שישנו חיוב לשלוח שתי "מתנות" לשני אביונים, מן הריבוי בפסוק "מתנות" (לפחות שתיים) "לאביונים" (לפחות שניים). בעקבותיו פוסק הרמב"ם:

הפוסקים דנו בכמות הכסף שעל אדם לתת לעני ביום הפורים; יש שאמרו שמספיק לתת פרוטה אחת לכל עני, היינו סכום כסף מינימלי. דעה אחרת היא שיש לתת לכל אחד מהעניים כסף בכמות שניתן לקנות איתה מנה לאכילה. במקרה שאדם לא מצא עני לתת לו, יכול להפריש סכום לתת לעני שימצא, גם אם יתן בפועל רק לאחר החג.

זמן חיוב המצוה הוא ביום שבו קוראים את המגילה, ולכן כאשר לא קוראים את המגילה בפורים עצמו (כמו למשל בפורים משולש) מחלקים את המתנות לאביונים ביום י"ד, שבו קוראים את המגילה. הסיבה לכך היא .

==חשיבות המצווה==
הרמב"ם כותב בספרו כי מצווה זו היא החשובה מבין מצוות חג הפורים:

==ראו גם==
*מקרא מגילה
*משלוח מנות
*סעודת פורים
*בובת המן

==לקריאה נוספת==
*
==קישורים חיצוניים==

* [http://www.kipa.co.il/jew/holidays/purim/18245.html מתנות לאביונים], מאמר מאת אביעד הכהן, באתר כיפה
* 
* הרב משה טרגין [https://www.etzion.org.il/he/talmud/studies-gemara/talmudic-methodology/%D7%9E%D7%AA%D7%A0%D7%95%D7%AA-%D7%9C%D7%90%D7%91%D7%99%D7%95%D7%A0%D7%99%D7%9D שיעור בעניין מתנות לאביונים], באתר ישיבת הר עציון
*[https://chabad-purim.org.il/gifts/ מתנות לאביונים], באתר בית חב"ד
* 
* [https://www.nli.org.il/he/images/NNL_ARCHIVE_AL997008523585605171/NLI#$FL135890611 תצלומים המתעדים את המנהג], דנצ'ו ארנון, אתר הספרייה הלאומית
* 

== הערות שוליים ==

קטגוריה:פורים
קטגוריה:דברי קבלה
אדון עולם

אֲדוֹן עוֹלָם הוא פיוט המופיע בסידורי רבות מקהילות ישראל בטרם תפילת שחרית. המשקל הערבי מחזק את ההשערה ששיר זה חובר בימי הביניים, וסביר שנכתב בספרד או באיטליה. המחבר אינו ידוע, וחלק מהאחרונים ייחסוהו לרב שרירא גאון, לרב האי גאון, או לרב שלמה אבן גבירול. הפיוט נמצא לראשונה בסידור בן המאה ה־13, ועל־כן המחקר דחה השערות אלו.

== תוכן הפיוט ומעלתו ==
הפיוט עוסק בשבח לאלוהים על גודלו מעל העולם ואי-תלותו בו, כאשר לבסוף ישנה אמירה המביעה את הביטחון בו בעת שהאדם הולך לישון, כאשר רוחו מופקדת בידי בורא העולם.

בקהילות ספרד ותימן ישנו נוסח ארוך יותר של הפיוט. לדעת כמה חוקרים, חלק מן התוספות הן חלק מן הפיוט המקורי שנשמט מסידורי אשכנז ואיטליה, בעוד שחלק אחר הוא תוספת מאוחרת.

על מעלת הפיוט נכתב:

אם הרב התכוון לפיוט זה, הרי שלדבריו לא ייתכן שהפיוט נכתב לאחר תקופת רב שרירא, למשל בידי הרב שלמה אבן גבירול. אמנם כאמור בפתיח הערך, על־פי המחקר פיוט זה נכתב בתקופה מאוחרת עוד יותר, ועל־כן לא ייתכן שהגאונים התייחסו אליו.

== זמני אמירתו ==
את הפיוט נהגו בימי הביניים להגיד בליל יום כיפור, ובמשך הזמן הועבר גם לזמנים שונים, הוא נאמר בחלק מהקהילות לפני תפילת שחרית או אחרי תפילת שחרית וערבית. רבות מקהילות אשכנז בארץ חותמות את תפילת ערבית של שבת בפיוט (ואילו בקהילות ספרד ותימן חותמים את התפילה בפיוט יגדל).

== לחנים ==
הפיוט זכה ללחנים רבים. החל מהעת החדשה באירופה ועד היום בבתי כנסת מסורתיים המתפללים בנוסחים של יוצאי אירופה, הניגון המקובל הוא של אליעזר גרוביץ'.

בין המפורסמים ביותר בישראל ובעולם הוא הלחן שהלחין ושר עוזי חיטמן יחד עם עודד בן חור בפסטיבל הזמר החסידי ב-1976 וזכה במקום השני בפסטיבל. לחן זה היה לשיר המרכזי בכל הופעה של צמד רֵעים ואף זוהה עמם. לחן זה זכה למקום קאנוני כמעט. הוא מושר בעיקר בחגיגות ושמחות, אך על אף שאינו לחן מסורתי הוא משולב לעיתים בתפילה בקהילות יהודיות בארץ ובעולם. שיר זה הושר בידי מקהלת הצבא האדום, במופע לכבוד ישראל.

== לקריאה נוספת ==
* יצחק משה אלבוגן, התפילה בישראל בהתפתחותה ההיסטורית, הוצאת דביר, 1972.
* 
* 

== קישורים חיצוניים ==

* 
* [http://web.nli.org.il/sites/nlis/he/Song/Pages/Song.aspx?SongID=18#131,141,7715,1715 אדון עולם] באתר "[http://web.nli.org.il/sites/nlis/he/song אתר הפיוט והתפילה"]
* 
* [http://www.iba.org.il/zemerivri/Zemer.aspx?type=Search&strSearch=%u05D0%u05D3%u05D5%u05DF%20%u05E2%u05D5%u05DC%u05DD%20%u05D0%u05E9%u05E8 ביצועים אחדים לפיוט "אדון עולם"], באתר "אוצר הזמר העברי"
* [http://www.youtube.com/watch?v=otgK_PS99o8 אדון עולם] בביצוע חוה אלברשטיין, שולה חן ועדנה גורן, באתר YouTube

== ביאורים ==

== הערות שוליים ==

קטגוריה:יצירות שמחברן אינו ידוע
קטגוריה:שירי עוזי חיטמן
קטגוריה:שירים בעברית
קטגוריה:שירים שהולחנו על ידי עוזי חיטמן
קטגוריה:פיוטים
קטגוריה:תפילת שחרית
אריה לייב קינדרפרוינד

אריה לייב בן נתן קינדרפרוינד (קינדערפריינד; בלועזית: Arieh Loeb Kinderfreund; 1788 – 1837) היה משורר עברי, בלשן, איש רוח בן תקופת ההשכלה ומראשוני משכילי גליציה.

קינדרפרוינד נולד בעיר זמושץ' במזרח פולין. בשנת 1815 האזור עבר לשליטת האימפריה הרוסית. רוב חייו הוא התגורר בגליציה שהייתה בשליטה של האימפריה האוסטרית ושימש מורה לשפות. ב-1834 הוא הוציא לאור, בלבוב (למברג), את ספר שיריו העבריים, "שירים שונים", בסיוע אחיו אברהם קינדרפרוינד. שיריו של קינדרפרוינד מתאפיינים ברהיטות העברית ובעושרה וכן בתיאורי טבע ובהתבוננות הפנימית של המחבר בחייו ורגשותיו. מאפיינים אלו הפכו את שירתו ליוצאת דופן בקרב כותבי העברית בתקופתו.

קינדרפרוינד הותיר אחריו שירים עבריים נוספים שלא פורסמו, חיבור בלטינית על עליונות השפה העברית ומאמר פולמוסי לטובת היהדות.

== קישורים חיצוניים ==

* 
* 

 

קטגוריה:משוררים כותבי עברית
קטגוריה:משכילי גליציה
קטגוריה:ילידי 1788
קטגוריה:נפטרים ב-1837
אחמדאבאד

אחמדאבאד (בהינדית: अहमदाबाद, בגוג'ראטית: અમદાવાદ, באנגלית: Ahmedabad) היא העיר הגדולה ביותר במדינת גוג'ראט שבמערב הודו ועיר הבירה שלה בשנים 1960–1970. אחמדאבאד היא העיר השביעית בגודלה בהודו. אחמדאבאד שוכנת על גדות נהר סאבארמאטי. לעיתים נקראת העיר קארנאוואטי על שם העיר הקודמת. הסולטאן אחמד שאה בחר את אחמדאבאד לעיר בירה בשנת 1411 לכן נקראה העיר על שמו. ב-2017 הוכרז חלקה ההיסטורי של העיר כאתר מורשת עולמית של אונסק"ו.

בית הכנסת מגן אברהם באחמדאבאד]]

== קישורים חיצוניים ==

* 
* 

קטגוריה:גוג'ראט: ערים
קטגוריה:יישובים שהוקמו במאה ה-15